Sarah Storey

Seiclwr a nofiwr o Loegr yw'r Fonesig Sarah Joanne Storey, DBE. Enillodd 19 o fedalau aur yn y Gemau Paralympaidd, a chwe gwaith pencampwr trac cenedlaethol Prydeinig (abl). Enillodd pum medal aur yn y Gemau Paralympaidd cyn troi’n 19 oed. Mae hi’r Paralympiad Prydeinig mwyaf llwyddiannus a mwyaf addurnedig erioed yn ogystal ag un o’r athletwyr Paralympaidd mwyaf addurnedig erioed. Ganed Storey ym Manceinion heb law chwith oedd yn gweithio, ar ôl i'w braich fynd yn sownd yn y llinyn bogail yn y groth. Fel merch ysgol, bu’n destun bwlio yn yr ysgol ac roedd hefyd yn wynebu problemau anhwylder bwyta. Ymunodd â’i chlwb nofio cyntaf yn ddeg oed. Dechreuodd Storey ei gyrfa Baralympaidd fel nofiwr gan ennill dwy fedal aur, tair arian ac efydd yng Ngemau Olympaidd Barcelona ym 1992 yn 14 oed. Priododd Storey y peilot tandem a'r hyfforddwr Barney Storey yn 2007. Mae gyda nhw ferch a mab. Mae hi a'i gŵr yn byw yn Disley, sir Gaer. Yn dilyn Gemau Llundain 2012, fe’i penodwyd yn Fonesig Comander Urdd yr Ymerodraeth Brydeinig (DBE) yn Anrhydeddau’r Flwyddyn Newydd 2013 “am wasanaethau i bara-seic”.